open-index/open-wikipedia-markdown huggingface dataset:
טי. אר. דאן

**תאודור רוזוולט "טי. אר." דאן** (באנגלית: **Theodore Roosevelt "T. R." Dunn**; נולד ב-1 בפברואר 1955) הוא כדורסלן עבר אמריקאי, אשר שיחק בליגת ה-NBA בין השנים 1977–1991. לאורך הקריירה התבלט בשל יכולותיו ההגנתיות, והעמיד ממוצעים צנועים יחסית של 5.1 נקודות, 4.4 ריבאונדים, 1.6 אסיסטים ו-1.3 חטיפות למשחק. מאז שנת 1991 משמש כעוזר מאמן בקבוצות שונות ב-NBA.

## קריירת משחק
דאן נולד וגדל בעיר ברמינגהאם שבאלבמה, ובין השנים 1973–1977 למד באוניברסיטת אלבמה אשר בטסקלוסה. כשחקן קבוצת הכדורסל של האוניברסיטה שיחק תחת המאמן חבר היכל התהילה של הכדורסל סי. אם. ניוטון, ורשם ממוצעים כוללים של 11.2 נקודות, 6.7 ריבאונדים ו-2.4 אסיסטים למשחק. בעונת 1975/1976 סייע לקבוצה להעפיל לשלב שמינית גמר טורניר אליפות המכללות (NCAA Sweet Sixteen) לראשונה בתולדותיה, בטרם הודחה על ידי האלופה שבדרך, אוניברסיטת אינדיאנה, בתוצאה 69–74.

בדראפט ה-NBA 1977 נלקח דאן בבחירה ה-41 על ידי פורטלנד טרייל בלייזרס, אלופת העונה הקודמת. את עונתו הראשונה בקבוצה סיימו הטרייל בלייזרס עם המאזן הטוב בליגה, 58–24, אך הם הודחו מהפלייאוף כבר בשלב חצי גמר המערב לאחר שכוכב הקבוצה ביל וולטון נפצע. בשתי העונות הבאות קלע דאן 7.3 נקודות למשחק כשחקן ספסל בקבוצה.

בסיום עונת  הועבר דאן בטרייד לדנוור נאגטס, במדיה שיחק ב-8 העונות הבאות. לאורך אותה תקופה הייתה דנוור אחת הקבוצות הבולטות באזור המערבי, כאשר העפילה 7 פעמים ברציפות לפלייאוף, ואף התמודדה בגמר המערב בעונת . בין העונות – שימש דאן כשחקן חמישייה קבוע, ובשלוש מתוכן (1983–1985) נבחר לחמישיית ההגנה השנייה של העונה.

ביולי 1988 שוחרר מדנוור, ובינואר 1989 חתם על חוזה עד לסיום העונה בפיניקס סאנס. דאן עצמו מיעט לשחק באותה עונה, אך קבוצתו העפילה לגמר האזור המערבי. בשתי עונותיו האחרונות בקריירה, –, חזר לשחק עבור הנאגטס. בעת פרישתו ניצב דאן במקום השני בתולדות הנאגטס במספר משחקים (734) וחטיפות (1,070) בקבוצה.

## קריירת אימון
מיד עם פרישתו ממשחק בשנת 1991 מונה לעוזר מאמן בקבוצת שארלוט הורנטס, תחת המאמן אלן בריסטו, ונשאר בתפקיד זה עד לסיום עונת . בעונת  שימש כעוזרו של ביל האנזליק בדנוור נאגטס, אשר סיימו את העונה עם המאזן הגרוע בתולדות המועדון, 11–71.

בעונת 1999 מונה לעוזר מאמן בקבוצת שארלוט סטינג מליגת ה-WNBA, ובעונה העוקבת קוּדם לתפקיד המאמן הראשי של הקבוצה. בעונת 2001/2002 שימש כעוזר מאמן בקבוצת הכדורסל של אוניברסיטת אלבמה.

בשנת 2002 חזר לנאגטס כעוזרו של ג'ף בזדליק, ובשנים 2004–2007 היה עוזרם של ריק אדלמן ואריק מוזלמן בסקרמנטו קינגס. בין השנים 2007–2011 שוב שימש כעוזרו של אדלמן, הפעם ביוסטון רוקטס, ובקיץ 2011 עבר יחד עמו למינסוטה טימברוולבס. באפריל 2014, לאחר פרישתו של אדלמן מאימון, חזר דאן לרוקטס כעוזר מאמן של קווין מקהייל.

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:ברמינגהאם: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אלבמה: כדורסלנים
קטגוריה:כדורסלני אוניברסיטת אלבמה
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני דנוור נאגטס
קטגוריה:כדורסלני פיניקס סאנס
קטגוריה:מאמני כדורסל אמריקאים
קטגוריה:מאמני ליגת ה-WNBA
קטגוריה:אמריקאים שנולדו ב-1955
ויליאם ובסטר

**ויליאם הדג'קוק ובסטר** (באנגלית: **William Hedgcock Webster**; 6 במרץ 1924 – 8 באוגוסט 2025) היה איש ממשל אמריקאי שכיהן כראש ה-FBI בין השנים 1978–1987 וכראש ה-CIA בין השנים 1987–1991, תחת נשיאי ארצות הברית רונלד רייגן, ג'ימי קרטר וג'ורג' הרברט ווקר בוש.
## ביוגרפיה
ובסטר נולד וגדל בסנט לואיס. במלחמת העולם השנייה לחם ובסטר כקצין בצי האמריקני. בשנת 1947 השלים תואר ראשון מטעם מכללת אמהרסט ובשנת 1949 השלים תואר נוסף במשפטים מטעם אוניברסיטת וושינגטון בסנט לואיס. לאחר מכן עבד תקופת מה כעורך דין. בין השנים 1960–1961 שימש ובסטר כתובע המחוזי במחוז מזרח מיזורי.

בשנת 1970 מינה אותו הנשיא ריצ'רד ניקסון לתפקיד שופט פדרלי והוא שימש כשופט עד לשנת 1978. אז מינה אותו הנשיא ג'ימי קרטר לתפקיד ראש לשכת החקירות הפדרלית. בתפקיד זה הוביל את החקירה נגד יונתן פולארד.

במרץ 1987, לאחר מות ראש סוכנות הביון המרכזית ויליאם קייסי, מינה אותו הנשיא רונלד רייגן לראש הסוכנות. בשנת 1991 סיים את תפקידו.

בשנת 2002 מונה ובסטר ליושב הראש הראשון של המועצה לפיקוח על הביקורת בחברות ציבוריות, גוף אמריקאי ללא מטרות רווח שהוקם מכוח חוק סרבנס-אוקסלי. עם זאת, מינויו היה שנוי במחלוקת, ומחלוקת נוספת פרצה כאשר עיתונים דיווחו כי ובסטר עמד בראש ועדת ביקורת הדירקטוריון של חברת היי-טק שנחקרה על אי-סדרים חשבונאיים והואשמה בהונאה. ובסטר התפטר פחות משלושה שבועות לאחר הקמת המועצה.

בשנים 2020-2005 שימש כיושב ראש המועצה לביטחון לאומי של ארצות הברית.

נפטר ב-8 באוגוסט 2025.

## חיים אישיים
הוא היה נשוי במשך 34 שנים לדרוסילה ליין ובסטר ולזוג נולדו שלושה ילדים. בשנת 1990 הוא התחתן עם לינדה קלוגסטון.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:עורכי דין אמריקאים
קטגוריה:ראשי ה-FBI
קטגוריה:ראשי ה-CIA
קטגוריה:קצינים וחוגרים בצי ארצות הברית
קטגוריה:קצינים אמריקאים במלחמת העולם השנייה
קטגוריה:חברי ועד השלישייה
קטגוריה:בוגרי מכללת אמהרסט
קטגוריה:בוגרי בית הספר למשפטים באוניברסיטת וושינגטון בסנט לואיס
קטגוריה:אמריקאים שהגיעו לגיל מאה
קטגוריה:אמריקאים שנולדו ב-1924
קטגוריה:אמריקאים שנפטרו ב-2025
אפקון החזקות

**אפקון החזקות בע"מ** (לשעבר: "**פויכטונגר תעשיות**") המוכרת בשם המקוצר "**אפקון**" היא חברה ציבורית ישראלית שמניותיה נסחרות בבורסה לניירות ערך בתל אביב, ועוסקת בביצוע פרויקטים בתחום הבנייה והתשתיות.

## היסטוריה
פויכטונגר תעשיות נוסדה בשנת 1945, ועם הקמתה עסקה בייצור לוחות חשמל ובתחומים הנלווים לכך. בפברואר 1973 בוצע ארגון מחדש לפעילויות החברה ושמה שונה ל"אפקון תעשיות". בספטמבר 1982 החברה הונפקה בבורסה לניירות ערך בתל אביב והפכה לחברה ציבורית.

בנובמבר 2017 רכשה 38.9% ממניות חברת "מאגוס מערכות". במרץ 2018 רכשה אפקון 75% ממניות חברת "DM (3000) הנדסה" בתמורה לכ-40.5 מיליון ש"ח. במאי 2018 רכשה 55% ממניות חברת "שרות הוגן חיפה" המספקת שרות למתקני מיזוג אוויר.

נכון לשנת 2022 יושב ראש דירקטוריון החברה הוא ישראל רייף ומנכ"ל החברה הוא דוד הראלי. משרדיה הראשיים של החברה ממוקמים באזור התעשייה סגולה שבפתח תקווה.

## בעלי עניין
מיוני 2003 מניות השליטה בחברה מוחזקות על ידי חברת "השכרות רכב שלמה (1987)" שהייתה בבעלותו של איש העסקים שלמה שמלצר.
ביולי 2014 הוא נפטר והשליטה בחברה עברה לידי אלמנתו עתליה שמלצר.

## תחומי פעילות

## אפקון טכנולוגיות

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות החזקות ישראליות
קטגוריה:קבוצת שלמה
קטגוריה:פתח תקווה: חברות
קטגוריה:ישראל: חברות שהוקמו ב-1945
ילד רע

**ילד רע** (ידוע גם בשם "**בני בני ילד רע**") הוא פזמון שכתב אהוד מנור, הלחין קן גלובוס ועיבד עדי וייס. השיר נכלל באופרת הרוק "בני בום" בשנת 1978, ובוצע על ידי ריקי גל.

## רקע
השיר נכלל באופרת הרוק בני בום, שכתבו אהוד מנור וקן גלובוס, ובהשתתפות ריקי גל, ויקי תבור ואריה מוסקונה. "ילד רע" הוא השיר המצליח ביותר מאופרת רוק זו.

בשיר מציגה עצמה הדוברת כילדה בת עשר (בהמשך האופרה מתגלה כי שמה הוא נועה ברלין), המספרת על חברותה עם ילד מוזנח בשם בני (בשיר האחרון באופרה ניתן שמו המלא: בנימין בוגנים), ומתארת מבלי משים כיצד היחס הלקוי כלפיו בבית משפיע על יחסה כלפיה: הוא מגלה עניין במיניות באופן בלתי בריא בגיל מאוד צעיר, הוא גונב כבדרך קבע והוא מחקה במהלך משחק את ההתעללות של אביו כלפי אמו.

במצעד הפזמונים העברי השנתי של רשת ג' לשנת תשל"ט, 1979, הגיע השיר למקום ה-14. במצעד השנתי של גלי צה"ל לשנה זו דורג השיר במקום ה-15.

## קישורים חיצוניים

* לדף השיר באתר הספרייה הלאומית

קטגוריה:שירים שנכתבו על ידי אהוד מנור
קטגוריה:שירי ריקי גל
קטגוריה:שירים על ילדות
קטגוריה:שירים על חברות
בעשב הגבוה (סרט)

**בעשב הגבוה** (באנגלית: **In the Tall Grass**) הוא מותחן אימה ומסתורין על-טבעי קנדי שבוים על ידי ויצ'נזו נטלי , ומבוסס על נובלה באותו השם  מאת סופר האימה סטיבן קינג ובנו ג'ו היל.

הסרט הוקרן לראשונה בפסטיבל "פנטסטיק פסט" ב-20 בספטמבר 2019, והוא עלה לשידור בכל הפלטפורמות של נטפליקס ב-4 באוקטובר 2019.

## תקציר העלילה
כשהאחים קאל ובקי ההריונית שומעים זעקות לעזרה של ילד קטן שהלך לאיבוד בשדה של עשב גבוה, הם נכנסים להציל אותו ונלכדים בעצמם ברשתו של כוח אפל שמצליח להפריד ביניהם. כשהם מנותקים מהעולם ובלי יכולת להשתחרר מהאחיזה המתהדקת של השדה, הם מגלים שלפעמים עדיף ללכת לאיבוד מבלי להימצא.

## צוות השחקנים
* פטריק וילסון – **רוס הומבולדט**
* לייזלה דה אוליברה – **בקי דמות**'
* אייברי ויטד – **קאל דמות**'
* האריסון גילברטסון – **טראוויס**
* רייצ'ל וילסון – **נטלי הומבולדט**
* ויל בואי ג'וניור – **טובין הומבולדט**

## הפקה
### פיתוח
ב-7 במאי 2018, הוכרז כי נטפליקס תפיק עיבוד חדש לנובלה שנכתבה על ידי הסופר סטיבן קינג ובנו, ג'ו היל, "בעשב הגבוה". הסרט נכתב ובוים על ידי הבמאי הקנדי וינצ'נזו נטלי והופק על ידי סטיב הובאן, ג'ימי מילר, ומ. ריילי.
### ליהוק
לצד ההכרזה על הפקת הסרט, אושר שהשחקן ג'יימס מרסדן נמצא בהליכי משא ומתן על התפקיד הראשי בסרט. ב-7 באוגוסט 2018, הוכרז כי מרסדן עזב את הפקת הסרט בעקבות בעיות בלוח הזמנים שלו והוחלף בפטריק וילסון. בנוסף, דווח כי גם לייזלה דה אוליברה, הריסון גילברטסון, אייברי וידט, רייצ'ל וילסון וויל בואי ג'וניור הצטרפו לצוות השחקנים.

### צילומים
צילומי הסרט התעתדו להתחיל ב-30 ביולי 2018 ולהימשך עד ה-14 בספטמבר 2018 בטורונטו, קנדה. ב-24 ביולי 2018 דווח כי נבנה סט של כנסייה רעועה עבור הסרט באמצע דרך כפרית בדרום פרת' שבאונטריו. ב-20 בספטמבר 2018, צילומי הסרט התקיימו מחוץ לסמטת באולינג באלמירה שבאונטריו.

## הפצה
הקרנת הבכורה של הסרט התקיימה במהלך פסטיבל הפנטסטיק פסט ב-20 בספטמבר 2019. הסרט עלה לשידור בכל הפלטפורמות של נטפליקס ב-4 באוקטובר 2019.

## קישורים חיצוניים
* 

* 

## הערות שוליים

קטגוריה:סרטי 2019
קטגוריה:סרטי אימה מ-2019
קטגוריה:סרטי מתח קנדיים
קטגוריה:סרטי אימה קנדיים
קטגוריה:נטפליקס: סרטים
קטגוריה:סרטים לפי ספרי סטיבן קינג
קטגוריה:סרטי אימה על-טבעיים קנדיים
קטגוריה:סרטי דרמת אימה קנדיים
ספר המקצועות

**ספר המקצועות** הוא חיבור הלכתי מראשית תקופת הראשונים, שחלקים ממנו הגיעו לידינו. הספר כולל מסורות מתורת הגאונים, ונערך כנראה בבית מדרשו של רבנו חננאל.

החיבור מצוטט אך ורק בכתביהם של ראשוני אשכנז במאות ה-12 וה-13, החל בראב"ן וכלה בתלמידי מהר"ם מרוטנבורג.

## שם הספר
שי"ר סבר, ש"ספר המקצועות" הוא חלק מחיבור גדול יותר הנקרא "ספר חפץ". להשערתו, ספר חפץ היה ספר רחב בכל תחומי ההלכה (ולכן הוא נקרא "חפץ" כי הוא כולל את כל חפצי האדם), והחלק העוסק בדיני ממונות נקרא "ספר המקצועות" משום שדיני ממונות נקראו "מקצוע בתורה". אמנם, לאחר מכן נתגלו חלקים נוספים מספר המקצועות העוסקים בתחומים נוספים. כמו כן, מוסכם כיום שספר חפץ הוא חיבור נפרד. לאור זאת, שיער הרב שמחה אסף שספר המקצועות נקרא כך (בלשון רבים) דווקא משום שעסק בתחומים הלכתיים רבים. בנציון הלפר שיער שהשם הוא תרגום מערבית שמשעותו היא כמו "הלכות קטועות" (הדומה במשמעותו ל"הלכות קצובות" או "הלכות פסוקות").

## תוכן ומבנה
הספר הכיל במקורו את כל ההלכות הנוהגות בגלות: סדר נשים, סדר מועד וסדר נזיקין, מסכת ברכות ומסכת נדה.

מהקטעים שהגיעו לידינו, נראה שהספר הכיל בעיקר תורות של הגאונים, והמחבר עצמו הותיר בו מעט חותם משל עצמו.

## מחבר הספר
בעל שלשלת הקבלה כתב כי ספר המקצועות (וכן ספר חפץ, שאותם חשב לספר אחד) נתחבר על ידי רבנו חננאל, וזאת על סמך מובאות מספרים אלו בספרי הראשונים המיוחסות לרבנו חננאל. שי"ר מראה כנגד זה מקורות רבים בדברי הראשונים שבהם מוזכרים ספר המקצועות או ספר חפץ ורבנו חננאל בנפרד, ואף סתירות ביניהם, ומסיק כי יסודם של הספרים הוא מרבנו חננאל, ותלמידיו ותלמידי תלמידיו הרחיבו והוסיפו על גביו, ולעיתים חלקו עליו.
## ראו גם
* ספר מתיבות
## לקריאה נוספת
* **ספר המקצועות**: שרידיו יוצאים לאור מתוך כתבי־יד וספרי הראשונים, עם מבוא והערות מאת שמחה אסף, מוסד הרב קוק, ירושלים, תש"ז.
## קישורים חיצוניים
* 
* אנדריאס לנרד ושמחה עמנואל, "מעין 'ספר המקצועות' למסכת בבא מציעא – שריד חדש מ'גניזת אירופה'", **[[גנזי קדם (שנתון)|גנזי קדם]]** יג (תשע"ז), עמ' 25–37.

## הערות שוליים

מקצועות
קטגוריה:יצירות שמחברן אינו ידוע
טל מכלוף

**טל מכלוף** (נולד ב-31 באוגוסט 1991) הוא כדורגלן עבר ישראלי ששיחק בעמדת הבלם.

## קריירה
מכלוף החל לשחק כדורגל במחלקת הנוער של הפועל אשקלון, וב-22 באוגוסט 2008 ערך את הופעת הבכורה שלו בקבוצה הבוגרת של המועדון, בתיקו 1–1 נגד הפועל נצרת עילית בגביע הטוטו לליגה הארצית. בעונה שלאחר מכן שותף במשחק אחד בליגה הלאומית, ובמקביל המשיך לשחק בקבוצת הנוער. ב-8 בינואר 2011 ערך את הופעת הבכורה שלו בליגת העל, כשנכנס כמחליף בהפסד 0–2 להפועל תל אביב. בעונת 2011/2012, לאחר שהקבוצה ירדה בחזרה לליגה הלאומית, הפך לשחקן הרכב, וערך 27 הופעות ליגה. בעונת 2012/2013 ערך 22 הופעות בליגה הלאומית.

ב-29 באוגוסט 2013 חתם בעירוני טבריה מליגה א' צפון, והיה שותף לעלייה של הקבוצה לליגה הלאומית אחרי 21 שנים בליגות הנמוכות.

את עונת 2014/2015 החל בעירוני טבריה, אך ב-22 בספטמבר 2014 חזר להפועל אשקלון בליגה א', והיה שותף לשתי עליות רצופות של קבוצתו שחזרה לליגת העל בתום עונת 2015/2016. בעונת 2016/2017 ערך 19 הופעות בליגת העל, ובעונת 2017/2018 ערך 15 הופעות, אך בסופה ירדה הקבוצה בחזרה לליגה הלאומית.

את עונת 2018/2019 החל בהפועל אשקלון וערך במדיה 20 הופעות בליגה הלאומית, וב-30 בינואר 2019 הצטרף להפועל כפר סבא. בהופעת הבכורה שלו במועדון כבש את שערו הראשון בקריירה, בניצחון 0–3 על הפועל אכסאל. עד תום העונה ערך 14 הופעות במדי הקבוצה, ובסופה העפיל עמה לליגת העל.

ב-17 ביולי 2022 חתם בהפועל אשדוד, אך לא שיחק במדיה וב-2 בפברואר 2023 חתם בהפועל ראשון לציון.

ב-29 בינואר 2025 חתם בעירוני אשקלון.בספטמבר 2025 פרש ממשחק פעיל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:אשקלון: כדורגלנים
קטגוריה:כדורגלני הפועל אשקלון
קטגוריה:כדורגלני עירוני טבריה
קטגוריה:כדורגלני הפועל כפר סבא
קטגוריה:כדורגלני הפועל אשדוד
קטגוריה:כדורגלני הפועל ראשון לציון
קטגוריה:ישראלים שנולדו ב-1991
ולנטין טורצ'ין

**ולנטין טורצ'ין** (ברוסית: **Валенти́н Фёдорович Турчи́н**; 14 בפברואר 1931, פודולסק – 7 באפריל 2010, אולנד, ניו ג'רזי) היה מדען סובייטי-אמריקאי ממוצא רוסי שהתמחה בתחומי קיברנטיקה ותכנות.

ולנטין טורצ'ין נולד בפודולסק שבקרבת מוסקבה. בשנת 1952 הוא סיים את אוניברסיטת מוסקבה בלימודי פיזיקה ובשנת 1957 קיבל תואר שלישי. הוא עבד במכון לפיזיקה במסגרת האקדמיה למדעים של ברית המועצות. בשנת 1964 עבר למכון למתמטיקה שימושית במוסקבה, בו פיתח שפת תיכנות חדשה.

במהלך שנות ה-60 של המאה ה-20 התקרב טורצ'ין למתנגדי המשטר הסובייטי. באותה תקופה הוא כתב כמה מאמרים שקיבלו תפוצה רחבה בסמיזדאט. בעקבות כך, הוא איבד את משרתו הניהולית מערכת המדעית הסובייטית. בשנת 1973 הוא הקים סניף סובייטי של אמנסטי אינטרנשיונל ופעל בצמוד לאנדריי סחרוב. בעקבות כך הוא פוטר מעבודתו ונרדף על ידי הק.ג.ב.. בשנת 1977 הוא אולץ לעזוב את תחומי ברית המועצות עם אשתו ובניו דמיטרי ופיוטר.

טורצ'ין הגיע לניו יורק ובשנת 1979 החל ללמד באוניברסיטת העיר ניו יורק. במהלך השנים הוא היה שותף לקידום מספר פרויקטים בתחומי קיברנטיקה ומחשבים. בשנת 1999 פרש ממשרת פרופסור בהסיטי קולג' של ניו יורק.

## פרסומים

* The Phenomenon of Science. New York: Columbia University Press. .
* Sakharov, Andrei; Turchin, Valentin; Medvedev, Roy (6 June 1970). "The need for democratization". The Saturday Review: 26–27.
* Valentin F. Turchin (July 1986). "The concept of a supercompiler". ACM Transactions on Programming Languages and Systems. 8 (3): 292–325.
* Quantitative analysis of movement: measuring and modeling population redistribution in animals and plants, Sinauer, 1998


## קישורים חיצוניים
* 
* קורות חיים

קטגוריה:פיזיקאים סובייטים
קטגוריה:מדעני מחשב אמריקאים
קטגוריה:מתנגדי משטר בברית המועצות
קטגוריה:אמריקאים שנולדו ב-1931
קטגוריה:אמריקאים שנפטרו ב-2010
We'll Live It All Again

"**We'll Live It All Again**" (בעברית: "**נחיה הכל מחדש**") הוא השיר שייצג את איטליה בתחרות האירוויזיון של שנת 1976 בביצוע אל באנו ורומינה פאוור ששרו באנגלית ובאיטלקית. זהו אחד השירים הבודדים שייצגו את איטליה באירוויזיון שלא הושר כולו באיטלקית.
## הפקה
באנו ופאוור הקליטו את השיר גם בספרדית ובצרפתית בשמות "Viviremos todo de nuevo" ו-"T'aimer encore une fois" בהתאמה. השיר בצרפתית הצליח במצעדים בצרפת. ב-1982 הקליטו השניים מחדש את השיר "We'll Live It All Again" עבור האלבום "Felicidad" בשפה הספרדית עם מילים חדשות ובשם "Vivirlo otra vez".

השיר הוא דואט אהבה שמושר מנקודת מבט של זוג נשוי הפונים זה אל זו. הם נזכרים בנשיקה הראשונה ובתחילת מערכת היחסים שלהם. אחר כך הם שרים על גאוותם כשנולדה בתם המשותפת. הם אומרים זה לזה שהם "יחיו הכל מחדש" ואם יהיה בכך צורך "אני אבחר בך שוב".

בליל התחרות שובץ השיר במקום ה-13 בסדר ההופעה, אחרי "Sobran las palabras" בביצוע בראוליו מספרד ולפני "My Little World" של ווטרלו ורובינסון מאוסטריה. השיר קיבל 69 נקודות והגיע למקום השביעי מתוך 18.

בשנה לאחר מכן באירוויזיון 1977 ייצגה את איטליה הזמרת מיה מרטיני עם השיר "Libera". אל באנו ורומינה פאוור חזרו להופיע בתחרות באירוויזיון 1985 עם השיר "Magic Oh Magic", שסיים במקום השביעי.

## רשימת רצועות
* **סינגל 7"**

: A. "We'll Live It All Again (Lo rivivrei)" – 4:07
: B. "Na, na, na" – 3:33
* **סינגל 7" בספרדית**

: A. "Viviremos todo de nuevo" – 4:12
: B. "Mai, mai, mai" – 4:00
* **סינגל 7" בצרפתית**

: A. "T'aimer encore une fois" (Version Française) – 4:05
: B. "T'aimer encore une fois" (Version Italienne) – 4:05

## מצעדים

## הערות שוליים

קטגוריה:שירי איטליה באירוויזיון
קטגוריה:שירי אירוויזיון 1976
מזכיר המלחמה של ארצות הברית (1789–1947)

**מזכיר המלחמה של ארצות הברית** (באנגלית: **Secretary of War**) היה חבר בקבינט של ארצות הברית החל מתקופת נשיאותו של נשיא ארצות הברית הראשון ג'ורג' וושינגטון. משרה זהה, שנקראה "מזכיר במלחמה" (Secretary at War), נוצרה כדי לשרת את "קונגרס הקונפדרציה" על פי תקנון הקונפדרציה בין השנים 1781 – 1789. במשרה זו החזיקו בנג'מין לינקולן ובהמשך הנרי נוקס. כאשר הושבע ג'ורג' וושינגטון לנשיא הראשון על פי חוקת ארצות הברית, הוא מינה את נוקס להמשיך לכהן כמזכיר המלחמה.

מזכיר המלחמה היה ראש מחלקת המלחמה של ארצות הברית. בתחילה הוא היה אחראי על כל גופי הביטחון, כולל צי ארצות הברית. ב-1798 נוצרה על פי חוק משרת מזכיר הצי של ארצות הברית והיבט זה של פעילות מחלקת המלחמה הוצא מתחום האחריות של מזכיר המלחמה והוא צומצם לאחריות על צבא ארצות הברית. החל מ-1886 מזכיר המלחמה היה בסדר הירושה של נשיא ארצות הברית, לאחר סגן נשיא ארצות הברית, יושב ראש בית הנבחרים של ארצות הברית, הנשיא הזמני של הסנאט של ארצות הברית ומזכיר המדינה של ארצות הברית.

ב-1947, עם קבלת "חוק הביטחון הלאומי" (National Security Act of 1947), בוטל תפקיד מזכיר המלחמה והוא הוחלף במזכיר הצבא של ארצות הברית ובמזכיר חיל האוויר של ארצות הברית ושניהם יחדיו, לצדו של מזכיר הצי של ארצות הברית, הם מאז 1949 מזכירים שלא חברים בקבינט הכפופים למזכיר ההגנה של ארצות הברית. משרת מזכיר הצבא נחשבת בדרך כלל כמשרה היורשת של מזכיר המלחמה, אף על פי שמזכיר ההגנה הוא זה שירש את מקומו של מזכיר המלחמה בקבינט ובסדר הירושה של נשיא ארצות הברית.
## מזכירי המלחמה

## קישורים חיצוניים

* Secretaries of War, United States History

*
מלחמה
קטגוריה:ארצות הברית: צבא וביטחון
רכס ניקולאס (אנטארקטיקה)

**רכס ניקולאס** (באנגלית: **Nicholas Range**) הוא רכס הרים בארץ קמפ שבאנטארקטיקה.

הרכס ממוקם 46 קילומטרים ממזרח למפרץ מגנט שבארץ קמפ.

## היסטוריה
### גילוי הרכס
הרכס התגלה ב-12 בינואר 1930 במהלך מסע המחקר של משלחת החקר הבריטית, אוסטרלית וניו זילנדית לאנטארקטיקה תחת פיקודו של דאגלס מוסון.

### מקור השם
מוסון קרא לרכס על שם ג'י. אר. ניקולאס (G.R. Nicholas) ממלבורן שבאוסטרליה, פטרון המשלחת.

## קישורים חיצוניים
* רכס ניקולאס באתר הסקר הגאולוגי של ארצות הברית
* רכס ניקולאס באתר הגאזט האנטארקטי של ממשלת אוסטרליה
* רכס ניקולאס באתר הגאזט האנטארקטי המשווה SCAR של ממשלת אוסטרליה

## הערות שוליים

ניקולאס
פסגות אקר

**פסגות אקר** (באנגלית: **Aker Peaks** או **Akar Peaks**) המכונות גם **רכס אקר** (באנגלית: **Aker Range**), הם רכס הרים, או סדרה של פסגות מכוסות שלג ברובן, מערבית למפרץ אדוארד השמיני שבאנטארקטיקה.

הגבוהה שבין הפסגות מתנשאת לגובה של 1,800 מטרים מעל פני הים.

אורכו של הרכס 14 קילומטרים בכיוון צפון-מערב - דרום- מזרח.

הפסגות מצויות 6 קילומטרים מערבית לרכס ניקולאס, ו-50 קילומטרים מערבית - צפון-מערבית למפרץ אדוארד השמיני.

## היסטוריה
### גילוי הפסגות
הפסגות התגלו ב-14 בינואר 1931, על ידי משלחת צידי לווייתנים נורווגית, בפיקודו של או. בורצ'גרווינק (O. Borchgrevink).

### מקור השם
בורצ'גרווינק קרא לפסגות על שמו של חוותו של מנהל חברת הצייד הנורווגית סוונד פויין ברון האב (.Svend Foyn Bruun Sr), שמקום מושבה בטונסנברג.

## קישורים חיצוניים
* פסגות אקר באתר הסקר הגאולוגי של ארצות הברית
* פסגות אקר באתר הגאזט האנטארקטי של ממשלת אוסטרליה
* פסגות אקר באתר הגאזט האנטארקטי המשווה SCAR של ממשלת אוסטרליה

## הערות שוליים

אקר
אלקטרופוס

**אלקטרופוס** (שם מדעי: *Electrophorus*) הוא סוג של דג מהסדרה דגי חשמל טרופיים החי בנהר האמזונאס וביובלים קרובים באמריקה הדרומית. סוג זה תואר בידי החוקר תאודור גיל ב-1864 והוא נחשב במשך זמן רב לסוג ומין יחיד בו המין: צלופח חשמלי (*Electrophorus electricus*). בשנת 2019 החליטו להוסיף לסוג 2 מינים חדשים.

מיני סוג זה מזכירים במראם צלופח אך שייכים לקבוצה דרום-אמריקאית של דגי מים מתוקים נודמי אוויר היכולים לפלוט מגופם זרמי חשמל חזקים מאוד. למעשה זהו דג החשמל הקטלני ביותר בעולם. דגים אלה ניזונים בעזרת הימום טרפם מדגים אחרים, סרטנים וחרקים ולעיתים גם מטרף גדול יותר כמו חולדות.

## מינים
החל מספטמבר 2019 הוחלט לשייך לסוג זה 3 מינים שונים:
* צלופח חשמלי (*Electrophorus electricus*)
* *Electrophorus varii*
* *Electrophorus voltai*
## קישורים חיצוניים

קטגוריה:בעלי חיים שתוארו ב-1864
קטגוריה:טקסונים שתוארו בידי תאודור גיל
קטגוריה:דגי סכין עירומים
ההיסטוריה האמיתית של כנופיית קלי (סרט)

**ההיסטוריה האמיתית של כנופיית קלי** (באנגלית: **True History of the Kelly Gang**) הוא סרט ביוגרפי אוסטרלי משנת 2019 בבימויו של ג'סטין קורזל ובכיכובו של ג'ורג 'מקיי בתפקיד נד קלי ומגולל את סיפורו של קלי, שגדל במשפחה ענייה בערבות אוסטרליה של סוף המאה ה-19 והפך לפושע אכזר ומוזר לבוש שמלה, מעין דמות רובין הוד הגוזל מהעשירים שהתכחשו אליו. מבוסס על רומן משנת 2000 בשם זהה מאת פיטר קארי.

הסרט הוקרן בבבכורה בפסטיבל הסרטים הבין-לאומי בטורונטו בספטמבר 2019. הוא יצא לאקרנים באוסטרליה במהלך יום אוסטרליה שחל ב-26 בינואר 2020, בממלכה המאוחדת הוא יצא ב-28 בפברואר 2020 ובארצות הברית ב-24 באפריל 2020; תחת הפצתם של IFC Films.

## שחקנים ודמויות

## הפקה
הבמאי ג'סטין קורזל הודיע כי הסרט נמצא בשלבי פיתוח, במהלך מסיבת עיתונאים בדצמבר 2016 להשקת הסרט **[[אמונת המתנקש (סרט)|אמונת המתנקש]]**.

בנובמבר 2017 הוכרז באופן רשמי על הפרויקט, כאשר ג'ורג מקיי לוהק לתפקיד נד קלי וראסל קרואו, ניקולס הולט ואסי דייוויס לוהקו לתפקידים משניים. הצילומים החלו במרץ 2018 בויקטוריה, אוסטרליה. באפריל הועברה תחילת ההפקה של הסרט ליולי. בפועל ההפקה יצאה לדרך ב-22 ביולי. בספטמבר נחשף כי צ'ארלי האנם לוהק לתפקיד לא ידוע בסרט.

## שחרור
הסרט הוקרן בבכורה בפסטיבל הסרטים הבין-לאומי בטורונטו, ב-11 בספטמבר 2019 ויצא לבתי הקולנוע האוסטרלים בשנת 2020 על ידיTransmission Films.

זכויות ההפצה לצפון אמריקה נרכשו על ידי סרטי IFC עם תוכניות להוציאו לאקרנים במהלך שנת 2020.

## ראו גם
* נד קלי
## קישורים חיצוניים

* 

## הערות שוליים

קטגוריה:סרטי 2019
קטגוריה:סרטים אוסטרליים
קטגוריה:סרטים מבוססי ספרים
קטגוריה:סרטי דרמה
קטגוריה:סרטים ביוגרפיים
עונת 2010/2011 בליגת כדורגל נשים ראשונה

**עונת 2010/2011 ב[[ליגת העל בכדורגל נשים|ליגת כדורגל נשים ראשונה]]** הייתה העונה ה-13 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-19 באוקטובר 2010 והסתיימה ב-31 במרץ 2011.

בעונה זו הוקמה ליגת נשים שנייה ולכן הקבוצות שסיימו במקומות 1–8 בעונה הקודמת היוו את הליגה הראשונה.

הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים.

אס"א תל אביב, אלופת העונה הקודמת, זכתה באליפות, והצליחה להגן על תוארה בפעם השנייה ברציפות.

הפועל עירוני ראשון לציון סיימה אחרונה וירדה לליגה השנייה אך בפועל המועדון חדל לפעול בסוף העונה והקבוצה התפרקה.

## טבלת הליגה בסיום העונה

## מלכת השערים

## ראו גם
* גביע המדינה בכדורגל נשים 2010/2011

## קישורים חיצוניים
* עונת 2011–2010 ליגת נשים ראשונה, באתר ההתאחדות לכדורגל בישראל
* 

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:2010 בישראל: כדורגל
קטגוריה:2011 בישראל: כדורגל
אפטרונוטיים

ממוזער|Apteronotus albifrons
**אפטרונוטיים** (שם מדעי: Apteronotidae) היא משפחה של דגי חשמל מהסדרה דגי-חשמל טרופיים החיים במימי אמריקה הדרומית ובפנמה באזורים טרופיים. רוב המינים הם שוכני נהרות עמוקים מעל 5 מטרים בדרך כלל. אחרים חיים על קרקעית בוצית באזורים רדודים יותר.

המאפיין העיקרי שלהם הוא היותם דגי חשמל בעלי איברים היכולים ליצור שדה חשמלי ולקלוט איתו את סביבתם ואת טרפם הכולל דגים קטנים, רכיכות וחרקי מים. דגים אלה בעלי סנפירים רכים וגופם עגלגל ורירי. עם זאת בשונה ממינים אחרים ממשפחתם הם בעלי סנפירי זנב ובעלי "רעמה" קצרה המורכבת מעור מעל גבם. הם משתמשים באיברי החשמל כדי לקלוט את סביבתם מאחר שעיניהם קטנות מאוד והם בעלי חוטם ארוך דמוי-חדק. דגים אלה גם נושמי אוויר.

אורכם של דגים אלה בין 15 ל-60 ס"מ. בכמה מינים ישנה דו-צורתיות זוויגית בה הנקבות גדולות מהזכרים במעט.

## מיון
* Adontosternarchus
* Apteronotus
* Compsaraia
* Magosternarchus
* Megadontognathus
* מין יחיד Melanosternarchus amaru
* מין יחיד Orthosternarchus tamandua
* מין יחיד Parapteronotus hasemani
* מין יחיד Pariosternarchus amazonensis
* Platyurosternarchus
* Porotergus
* Sternarchella
* Sternarchogiton
* מין יחיד Sternarchorhamphus muelleri
* Sternarchorhynchus
* מין יחיד Tembeassu marauna
## קישורים חיצוניים

קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:דגי-חשמל טרופיים
סטרנופיגיים

ממוזער|Sternopygus aequilabiatus
**סטרנופיגיים** הידועים גם כ**דגי חשמל זכוכיתיים** (שם מדעי: Sternopygidae) היא משפחה של דגי חשמל מהסדרה דגי-חשמל טרופיים החיים במימי אמריקה הדרומית ובפנמה באזורים טרופיים. רוב המינים הם שוכני נהרות עמוקים מעל 20 מטרים כמו האמזונאס ויובליו בהם הם שוחים בצורה אנכית, בעוד כמה חיים במים יותר עמוקים והסוג *Sternopygus* חי גם בנהרות קטנים ובנחלים.

## מאפיינים
לסטרנופיגיים זנב ארוך המזכיר "זנב-עכבר" וגוף רך ומוארך עם מעט סנפירים. רוב המינים שקופים או בעלי צבעים דהויים ועיניהם גדולות יחסית לבני שאר סדרתם אך עדיין קטנות באופן כללי. הם משתמשים בחישה חשמלית מאיברים החשים בשדה מגנטי וכך קולטים את סביבתם. הפיות שלהם קצרים ובעלי שורות שיניים המזכירות מברשת משני צידי הלסת. הם ניזונים מדגים אחרים וחסרי חוליות שהם מוצאים.

אלו דגים נפוצים כדגי נוי באקווריומים שונים.

## מיון
במשפחה זו 50 מינים הכלולים בתוך 6 סוגים, כשסוג נוסף חי בתחילת המיוקן:
* *Archolaemus* - בו 6 מינים
* *Distocyclus* - בו 2 מינים
* *Eigenmannia* - בו 23 מינים
* *Humboldtichthys* - נכחד
* מין יחיד *Japigny kirschbaum*
* *Rhabdolichops* - בו 10 מינים
* *Sternopygus* - בו 9 מינים

## קישורים חיצוניים

קטגוריה:דגי-חשמל טרופיים
נרימן מהטה

**נרימן (נארי) בומנשו מהטה** (בכתב אנגלי:**Nariman Bomanshaw Mehta**,  8 באפריל 1920 - 22 באוגוסט 2014) היה כימאי ופרמקולוג הודי-אמריקאי. התפרסם בעיקר הודות להמצאה וסינתוזה של התרופה נוגדת הדיכאון בופרופיון, המשמשת גם בגמילה מעישון סיגריות.

## ביוגרפיה
נרימן בומנשו מהטה נולד ב-1920 במומבאי, אז, הודו הבריטית במשפחה של פארסים-זורואסטרים. אביו היה בומנשו מהטה ואמו דהונבאי דארוואלה מהטה. למד במכללת סנט קסבייר במומבאי, בה סיים תואר ראשון B.Sc בכימיה ובפיזיקה ותואר ראשון B.A באנגלית ובכלכלה. בהמשך סיים גם תואר שני.
מהטה היה תלמיד מחונן והועסק תקופה כמורה פרטי שלימד 80 סטודנטים בתחום המתמטיקה, פיזיקה, כימיה וההנדסה הימית.

בשנת 1939 יחד עם סטודנט אחר, קייחוסרו ד. איראני חיבר ופרסם בהודו את הספר "ספר לימוד שימושי לפיזיקה תאורטית ופרקטית"
בעזרת מלגת טאטה ומענק מהרמן וילקי, בשנת 1947 נסע מהטה לארצות הברית ובשנים 1949–1952 עבד כעמית מחקר בצי האמריקאי. באותה תקופה עבד בתחום סינתוז החומר אמטין וסיים באוניברסיטת קנזס עבודת דוקטורט בכימיה, בהדרכתו של ויליאם אי. מקיואן.

## קריירה מדעית

בשנת 1947 הזמינה חברת "ג'וזף סיגרם ובניו" את מהטה לעבוד כחוקר במעבדת המחקר שלה בארצות הברית. הוא השתלם בה בתחום התסיסה והזיקוק. באוה תקופה חקר מהטה את הפניצילין.

בזמן שהיה למשך שלוש שנים פרופסור לכימיה פיזיקלית באוניברסיטת ויבלרפורס במדינת אוהיו, ב-1957 הצטרף מהטה לחברת התרופות "בארוס ולקאם", כיום גלקסו סמית' קליין והתגייס בה לחקר החומרים בעלי פוטנציאל נאורופרמקולוגי. בשנת 1969 הצליח לבנות, לסנתז ולרשום פטנט על התרופה בופרופיון שקיבלה בשנת 1985 אשור ה-FDA כטיפול נגד דיכאון. היא יצאה לשווקים בשם ולבוטרין ואחר כך גם זייבאן, צורה שאושרה לשימוש בגמילה מסיגריות טבק.
זייבאן הייתה התרופה הראשונה שאושרה על ידי FDA להפסקת עישון. ולבוטרין נרשם לפעמים לצורך הגברת החשק המיני אצל נשים
חברת גלקס סמית קליין הרוויחה כ-900 מיליון לירות שטרלינג.

מהטה נפטר בגיל 94 באוגוסט 2014 בפיק רסורסס, בברלינגטון, צפון קרוליינה, בעקבות מחלה קצרה.
גופתו נשרפה בקרמטוריום לואו והאפר הובא לקבורה בבית הקברות קנסיקו בוולהאלה, מדינת ניו יורק.

### חייו האישיים
מהטה היה נשוי לברברה דה שיין ונולדו להם 3 ילדים.

## מבחר פרסומים
*Mehta, N B (1983), *The Chemistry of Bupropion*, The Journal of Clinical Psychiatry (published May 1983), 44 (5), pp. 56–9, 
*David L. Musso; Nariman B. Mehta; Francis E. Soroko; Robert M. Ferris; Elizabeth B. Hollingsworth; Bernard T. Kenney (2004), "*Synthesis
and evaluation of the antidepressant activity of the enantiomers of bupropion",* Chirality (published 2004-09-21), 5 (7): 495–500 doi:10.1002/chir.530050704, 
*Mehta, Nariman B; Arthur P Phillips; Florence Fu Lui; Ronald E Brooks (1960), "*Maleamic and citraconamic acids, methyl esters, and imides"*, The Journal of Organic Chemistry, 25 (6): 1012–1015, doi:10.1021/jo01076a038

## בחייו הפרטיים
מהטה היה נשוי ואב לשתי בנות ובן.

## קישורים חיצוניים
* מאמר הספד בטיימס ניוז ברלינגטון, צפון קרוליינה

* ביוגרפיה קצרה

 
קטגוריה:ביוכימאים אמריקאים
קטגוריה:ביוכימאים הודים
קטגוריה:פרמקולוגים אמריקאים
קטגוריה:מהגרים מהודו לארצות הברית
קטגוריה:פארסים
קטגוריה:בעלי תואר דוקטור מאוניברסיטת קנזס
קטגוריה:ממציאים אמריקאים
קטגוריה:אמריקאים שנולדו ב-1920
קטגוריה:אמריקאים שנפטרו ב-2014
שברולט איגל

**שברולט איגל** (באנגלית: **Chevrolet Eagle**) היא מכונית משפחתית מ"סדרה CA", שבנוסף יוצרה במספר תצורות ספורטיביות, מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1933 בארצות הברית, קנדה, יפן, איחוד דרום אפריקה, ארגנטינה ובלגיה.

## נתונים
* יוצרו 450,435 יחידות.
* בשנת 1933 יוצרו 35,845 יחידות מ"סדרה CC" דגמי "שברולט מרקורי" ו"שברולט סטנדרט" (דגמים כמעט זהים).
* מנוע קדמי.
* מנוע בנזין - 3.4 ליטר.
* סוג הנעה: הנעה אחורית.
* מחיר היחידה נע בין 485–565 דולר (שנת 1933, בארצות הברית בהתאם לדגם).
* פלטפורמת "GM A platform" ושלדה של דגם "שברולט איגל" נלקחו לבניית דגמי טנדר (משאית קלה) "שברולט" ו"GMC" שנת 1933.

## תצורות
* סדאן - 4 דלתות.
* סדאן - 2 דלתות.
* קופה - 2 נוסעים.
* קבריולה - 2 דלתות.
* טנדר - (משאית קלה).

## תמונות

קובץ:1933 Chevrolet Coach 1933.jpg | "שברולט איגל" סדאן, 2 דלתות
קובץ:1933 Chevrolet Master CA Coupe 1933 PAF286.jpg | "שברולט איגל" קופה
קובץ:1933 Chevrolet Master CA Convertible Coupe DYG110.jpg | "שברולט איגל" קופה-קבריולה
קובץ:Chevrolet Master Special Eagle 1933 - Z16725.jpg | "שברולט מסטר ספצייאל איגל"
קובץ:1933 Chevrolet trucks.jpg | שברולט 1933 - משאיות קלות (טנדרים)


## ראו גם
* שברולט

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1933
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
קטגוריה:כלי רכב המורכבים ביפן
קטגוריה:כלי רכב המיוצרים בארגנטינה
איגל
אטלנטיס (סרט, 2019)

**אטלנטיס** (באוקראינית: **Атлантида**) הוא סרט דרמה אוקראיני משנת 2019 בבימויו של ולנטין ווסיאנוביץ'. הוא הוקרן בחלק הקולנוע העולמי העכשווי בפסטיבל הסרטים הבינלאומי של טורונטו בספטמבר 2019. בפסטיבל הסרטים הבינלאומי ה-76 של ונציה זכה הסרט בפרס הסרט הטוב ביותר בתחרות האופקים. הוא מתוכנן לצאת לאקרנים באוקראינה בנובמבר 2020. הסרט מתרחש באוקראינה העתידית אחרי משבר אקולוגי, ומשלב בין רעב ללחימה של חיילים משוחררים לרעב ללחם ממנו הם סובלים כפועלי ייצור.

הסרט נכתב על ידי ולנטין וסיאנוביץ', שגם ביים, צילם והפיק, לצד איה מיסליצקי ו-ולדימיר יאצנסקו. את התפקידים בסרט גילמו לוחמים מהכוחות המזוינים של אוקראינה שלחמו בסכסוך המזוין במזרח אוקראינה ומתנדבים. את אחד התפקידים המרכזיים גילם אנדריי רימארוק - קצין לשעבר במודיעין הצבאי האוקראיני.

הסרט זכה בפרס האקדמיה האוקראינית לקולנוע.
## תקציר עלילת הסרט
הסרט מספר על החיים בדונבאס לאחר שאוקראינה ניצחה במלחמה עם רוסיה והשיבה לידיה את השטחים הכבושים. האירועים בסרט מתרחשים בשנת 2025, "שנה לאחר תום המלחמה". השטח כבר הוכרז כבלתי מיושב והסביבה כה הרוסה עד כי שינוי נראה בלתי אפשרי בטווח הזמן נראה לעין. ההרס והחורבן שולטים בכל. לדברי במאי הסרט: "זה אסון שלא רק נעצר בסביבה הקרובה, אלא מחלחל לכל עבר דרך האנשים. כולם מתמודדים עם טראומת עבר ומנסים לשלוף משהו מחייהם."

## צוות השחקנים
* אנדריי רימארוק
* לודמילה בילקה
* וסילי אנטוניאק

## הפקה
מרבית השחקנים הם חיילים לשעבר ומתנדבים של הכוחות המזוינים של אוקראינה ואת אחד התפקידים המרכזיים גילם אנדריי רימארוק, לוחם לשעבר שהשתתף בקרבות במסגרת מלחמת האזרחים באוקראינה והלחימה בדונבאס ועובד כעת בקרן "חזור לחיים". החובשת לודמילה בילקה והמתנדב וסילי אנטוניאק הצטלמו אף הם. הצילומים התרחשו בעיקר במריאופול בינואר-מרץ 2018.

## קישורים חיצוניים

## הערות שוליים

קטגוריה:הסכסוך האוקראיני-רוסי בתרבות
קטגוריה:סרטים אוקראיניים
קטגוריה:סרטי 2019
קטגוריה:סרטי דרמה
קטגוריה:סרטי מדע בדיוני
היפופימיים

**היפופימיים** (שם מדעי: Hypopomidae) היא משפחה של דגי חשמל מהסדרה דגי-חשמל טרופיים החיים בנהרות טרופיים בפנמה וברחבי אמריקה הדרומית בכל המדינות למעט בצ'ילה. מרבית המינים חיים באגן האמזונאס הגדול אך חלק חיים גם בריו דה לה פלטה ובנהרות ואפיקים קטנים יותר.

אלו מינים קטנים מאוד שאורכם המקסימלי 5.9 ס"מ. דגים אלה קולטים את סביבתם בעיניהם וגם באמצעות שדה חשמל מאיברים המצויים מצידי גופם אך השדה אינו חזק מספיק להמם טרף קטן כמו דגים קטנים או חרקים.

הגוף שלהם מוארך ובייחוד הזנב אך הסנפירים קצרים מאוד וכמעט בלתי נראים. במקומם ישנה "רעמה" הבולטת מתחת לסנפירי החזה ועד הזנב הדק. הם בעלי ראש קטן בעל עיניים קטנוץ וחוטם ארוך דמוי-חדק חסר שיניים.

לעיתים נדירת הם מוחזקים כדגי נוי באקווריום.

## סוגים
2 סוגים (*Hypopygus* ו-*Steatogenys*) משויכים לעיתים למשפחה דומה - רמפיקתיים (*Rhamphichthyidae*).
*סוג ומין יחיד *Akawaio penak*
* *Brachyhypopomus*
*סוג ומין יחיד *Hypopomus artedi*
* *Hypopygus*
* *Microsternarchus*
*סוג ומין יחיד *Procerusternarchus pixuna*
*סוג ומין יחיד *Racenisia fimbriipinna*
* *Steatogenys*
*סוג ומין יחיד *Stegostenopos cryptogenes*

## קישורים חיצוניים

קטגוריה:דגי-חשמל טרופיים
שלום אביחצירא

הרב **שלום אביחצירא** (ה'תרנ"ג, 1893– ו' באדר ה'תשל"ד, 1974) היה דרשן, אב בית הדין ורבה של קולומבשאר (נקראה גם: בצאר), שבאלג'יריה. ומאוחר יותר, רב במרסיי שבצרפת, מחבר ספרים.

## קורות חיים
נולד בתאפילאלת שבמרוקו לאסתר ולרב אהרון אביחצירא, בנו של הרב יעקב אביחצירא בשנת 1893 (ה'תרנ"ג). בצעירותו למד בישיבת "אביר יעקב" של סבו.

בשנת 1920 (ה'תר"ף) עבר להתגורר בקולומבשאר (בצאר) שבאלג'יריה, וכיהן שם כדיין וכרבה הראשי של העיר. יחד איתו הגיעו לעיר גם אחיו, הרבנים ישראל (בבא סאלי הגדול) ויוסף (בבו סו), שיחד עסקו במתן שירותי הדת לקהילה היהודית בעיר.

לאחר כ-40 שנים בקולומב-בשאר, בשנת 1962 (ה'תשכ"ב) עבר להתגורר במרסיי שבצרפת, וכיהן שם במשרה רבנית.

בתקופת רבנותו, עסק בין השאר בשאלת הגרים הבאים להתגייר לשם אישות, בשאלה זו הכריע רבי שלום שיש לקרב בזמן הזה גרים אלו, ולאפשר להם להתגייר ולהינשא כהלכה.

הלך לעולמו בשנת 1974 (ו' באדר ה'תשל"ד) ונקבר במרסיי.

#### משפחתו
הרב שלום נשא תחילה את ביתו של הרב מסעוד שטרית, ולאחר שהתגרש, נישא בשנית לרחמא בת אליהו אביחצירא. במקביל נישא לסעדה, ולאחר שהתגרש ממנה, נישא לרחל.

## חיבוריו
* **כלי כסף** - על פרשיות התורה וההפטרה, שני חלקים.
* **דברי שלום** - על התורה, הנביאים והכתובים.
* **זהב שבא** - על תהילים, שלושה חלקים.
* **זהב שבא** - על נביאים וכתובים - חלק רביעי.
* **כף אחת** - חידושים על הש"ס, שני חלקים.
***מליץ טוב** - שאלות ותשובות ופסקי דינים, ירושלים תשל"ג.
***אני שלום** - מכיל שאלות ותשובות, ביאורי מדרשים ומקרא, תשפ"ג.

## קישורים חיצוניים
* חכם שלום אביחצירא, באתר החכם היומי
*רבי שלום אביחצירא, באתר MyTzadik
* 
* 

## הערות שוליים

קטגוריה:משפחת אבוחצירא
קטגוריה:פרשני התלמוד
קטגוריה:פרשני המקרא
קטגוריה:רבנים מרוקאים
קטגוריה:מרסיי: רבנים
קטגוריה:רבנים אלג'יראים
קטגוריה:דיינים
קטגוריה:יהודים הקבורים בצרפת
קטגוריה:צרפתים שנולדו ב-1893
קטגוריה:צרפתים שנפטרו ב-1974
אנדרה הולנד

**אנדרה הולנד** (באנגלית: **André Holland**; נולד ב-28 בדצמבר 1979) הוא שחקן קולנוע, טלוויזיה ותיאטרון אמריקאי.

## ביוגרפיה
הולנד נולד וגדל בעיר בסמר (אנ'), אלבמה והתחנך בבית הספר התיכון הקתולי ע"ש ג'ון קרול (אנ') בברמינגהאם, אלבמה. בגיל 11 השתתף לראשונה בהצגה אוליבר! בתיאטרון הקיץ של ברמינגהאם. 

הוא בוגר לימודי תואר ראשון בחוג לדרמה באוניברסיטת המדינה של פלורידה ובהמשך למד בתוכנית בת שנה ללימודים בינלאומיים בלונדון. בשנת 2006 קיבל תואר שני באמנויות יפות מאוניברסיטת ניו יורק.

## קריירה
הוא הופיע החל מ-2006, אז שיחק באחד מפרקי הסדרה המשטרתית "חוק וסדר" ובאותה עת עבד על מחזות תיאטרון שונות. סרטו הקולנועי הראשון היה "*Sugar*" מ-2008.

בשנת 2016 השתתף בסרטו של בארי ג'נקינס "אור ירח" בתפקיד "קווין", הסרט זכה בפרס גלובוס הזהב לסרט הטוב ביותר - דרמה ובשלושה פרסי אוסקר והולנד קיבל שבחים וביקורות טובות על משחקו.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת ניו יורק
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1979
רמפיקתיים

**רמפיקתיים** או **דגי סכין חוליים** (שם מדעי:Rhamphichthyidae) היא משפחה של דגי חשמל מהסדרה דגי-חשמל טרופיים החיים במים מתוקים טרופיים באמריקה הדרומית.
## מאפיינים
דגים אלה קולטים את סביבתם בעיניהם וגם באמצעות שדה חשמל מאיברים המצויים מצידי גופם. הגוף מוארך עם סנפירים קצרים מאוד, "רעמה" מעל הגב ורעמה נוספת מתחת הבטן. הראש צר ובעל חוטם ארוך דמוי-חדק וחסר שיניים.

אלו מינים די קטנים באורך 15 ס"מ בממוצע. הם ניזונים ממיני חסרי חוליות קטנים בקרקעית הנהר או האגם וקולטים אותם באמצעות שדה החשמל שהם מייצרים. אלו יצורי לילה שבמשך היום מתחפרים בחולות הקרקעית.

## סוגים
חלק מהסוגים (*Hypopygus* ו-*Steatogenys*) משויכים לעיתים למשפחה דומה - היפופימיים (*Hypopomidae*).
* *Gymnorhamphichthys*
* *Hypopygus*
*סוג ומין יחיד *Iracema caiana*
* *Rhamphichthys*
* *Steatogenys*

## קישורים חיצוניים

קטגוריה:בעלי חיים שתוארו ב-1911
קטגוריה:טקסונים שתוארו בידי צ'ארלס טייט רגן
קטגוריה:ערכים שבהם תבנית בריטניקה אינה מתאימה
קטגוריה:דגי-חשמל טרופיים
שברולט סטנדרט

**שברולט סטנדרט** (באנגלית: **Chevrolet Standard**, קרוי גם: **Chevrolet Standard Mercury**, וגם: **Chevrolet Standard Six**) היא מכונית משפחתית בסגנון טורפדו  שבנוסף יוצרה במספר תצורות ספורטיביות, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בין השנים 1933–1936 בארצות הברית, קנדה, יפן, איחוד דרום אפריקה, ארגנטינה ובלגיה.

## סדרות
* "Standard Mercury Serie CC", יוצר בשנת 1933, יוצרו 35,845 יחידות.
* "Standard Serie DC", יוצר בשנת 1934, יוצרו 98959 יחידות.
* "Standard Serie EC", יוצר בשנת 1935, יוצרו 201,773 יחידות.
* "Standard Serie FC", יוצר בשנת 1936, בסיס הדגמים הוארך ב-41 מ"מ, יוצר בשנת 1936, יוצרו 408,417 יחידות.

## נתונים
* יוצרו 744,994 יחידות.
* מנוע קדמי.
* מנוע בנזין.
* סוג הנעה: הנעה אחורית.
* מחיר דגם "שברולט סטנדרט מרקורי" שנת 1933 נע בין 445–475 דולר ליחידה (בארצות הברית).
* מחיר דגם "שברולט סטנדרט, שנת 1936 נע בין 495–600 דולר ליחידה (בארצות הברית, שנת 1936).
* בשנות ה-30 של המאה ה-20 דגמי "שברולט סטנדרט" סדאן שירתו כניידות משטרה.

## תצורות
* סדאן - 4 דלתות.
* סדאן - 2 דלתות.
* קופה 2+2 נוסעים, "רומבל סיט" (2 נוסעים מאחור ממוקמים בספסל שנשלף מתא המטען).
* קבריולה - 2 דלתות (סדרה "Standard Serie FC" בשנת 1936)

## תמונות

קובץ: 1933 Chevrolet Standard CC Coach JWN397.jpg | "שברולט סטנדרט מרקורי", סדאן, 2 דלתות, שנת 1933
קובץ:1935 Chevrolet Standard EC Coach KAU186.jpg | "שברולט סטנדרט מרקורי", סדאן, 2 דלתות, שנת 1935
קובץ:Chevrolet 1934 Standard IMG 2990.jpg | "שברולט סטנדרט", שנת 1934
קובץ: 1933 Chevrolet Coupe KHX103.jpg| "שברולט סטנדרט מרקורי", דגם קופה, שנת 1933
קובץ:1936 Chevrolet Standard Cabriolet (8651901432).jpg | "שברולט סטנדרט", קבריולה, שנת 1936
קובץ: 1935 Chevrolet Standard Series EC 4-Door Sedan-1.jpg| "שברולט סטנדרט", שנת 1935 - מבט לתוך הרכב
קובץ: 1935 Chevrolet Standard Series EC 4-Door Sedan-2.jpg| "שברולט סטנדרט", שנת 1935
קובץ: 1935 Chevrolet Standard Series EC 4-Door Sedan-3.jpg| "שברולט סטנדרט", שנת 1935
קובץ:Chevrolet Standard (Serie DC, Modelljahr 1934).jpg | "שברולט סטנדרט", דגם קופה, שנת 1934



קובץ: Black-Standard.jpg| "שברולט סטנדרט", 2 דלתות, שנת 1934 - ניידת משטרה


## ראו גם
* שברולט

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1933
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בארגנטינה
קטגוריה:כלי רכב המורכבים ביפן
קטגוריה:כלי רכב המיוצרים בבלגיה
סטנדרט
פיירלואיג'י גוליני

**פיירלואיג'י גוליני** (באיטלקית: **Pierluigi Gollini**; נולד ב-18 במרץ 1995) הוא כדורגלן איטלקי המשחק בעמדת השוער ברומא.

## קריירת מועדונים

גוליני הצטרף לשורות הלאס ורונה ממחלקת הנוער של מנצ'סטר יונייטד בשנת 2014. הוא ערך את הופעת הבכורה שלו בסרייה א' ב-24 בספטמבר של אותה השנה, כשהיה חלק מההרכב הפותח במשחק בית שהסתיים בתיקו שתיים נגד גנואה.

לאחר שתי עונות בוורונה, גוליני חתם בשורות אסטון וילה מהצ'מפיונשיפ ב-8 ביולי 2016. הוא ערך את הופעת הבכורה שלו במדי הקבוצה בניצחון 0–8 על גראצר האוסטרית במסגרת משחק ידידות יום לאחר החתימה.

ב-13 בינואר 2017, גוליני חזר לליגה האיטלקית, כשהפעם הוא הושאל לתקופה של 18 חודשים לאטאלנטה. ב-10 ביוני 2018, הוא חתם על חוזה רשמי בקבוצה.

ב-24 ביולי 2021 הושאל גוליני לטוטנהאם הוטספר לעונה אחת

ב-9 ביולי 2022 הושאל לפיורנטינה.

ב-25 בינואר 2023 הושאל לנאפולי עד לסוף העונה.

ב-30 ביולי 2024 הושאל לגנואה לעונה אחת.

ב-24 בינואר 2025 חתם ברומא.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:שוערי כדורגל איטלקים
קטגוריה:כדורגלני הלאס ורונה
קטגוריה:כדורגלני אסטון וילה
קטגוריה:כדורגלני אטאלנטה
קטגוריה:כדורגלני טוטנהאם הוטספר
קטגוריה:כדורגלני פיורנטינה
קטגוריה:כדורגלני נאפולי
קטגוריה:כדורגלני גנואה
קטגוריה:כדורגלני רומא
קטגוריה:כדורגלני נבחרת איטליה
קטגוריה:ספורטאים איטלקים באנגליה
קטגוריה:איטלקים שנולדו ב-1995
Pinguy OS

**Pinguy OS** היא הפצת גנו/לינוקס, נגזרת של אובונטו, המיועדת לשימוש במחשבים אישיים ומכשירים ניידים.

ההפצה פותחה על ידי אנתוני נורמן (Antoni Norman) ומותאמת עבור המשתמש הביתי.

ממשק המשתמש הגרפי של ההפצה מבוסס GNOME וערכת הנושא שלו מזכירה את מערכת ההפעלה MAC OS.

ההפצה ניתנת להורדה בגרסה מלאה (Full) למחשבים בעלי חומרה חלשה (Mini), המערכת מופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט Firefox, חבילת יישומים משרדיים Libre Office, נגן המדיה VLC ועוד.

## רשימת גרסאות
להלן חמש הגרסאות האחרונות ששוחרו אל השוק:

## קישורים חיצוניים

* 
* אתר רשמי Pinguy OS 
* הורדת Pinguy OS באתר Distrowatch 

קטגוריה:הפצות של GNU/לינוקס
קטגוריה:תוכנה חופשית
Sì (שיר)

"**Sì**" (בעברית: "**כן**") הוא השיר שייצג את איטליה בתחרות האירוויזיון של שנת 1974 בביצועה של הזמרת ג'יליולה צ'ינקווטי, והגיע למקום השני אחרי השיר השוודי "Waterloo" בביצוע להקת אבבא.

## רקע
את מילות השיר ולחנו כתבו מריו פנזרי, דניאל פצ'ה, לורנצו פילאט וקורדו קונטי. צ'ינקווטי שרה אותו באיטלקית.

בשידורים המוקדמים שרה צ'ינקווטי את השיר לבד בחדר אפל. הווידאו קליפ שודר בשחור-לבן, מכיוון שרשת הטלוויזיה RAI לא עברה לשידור בצבע עד שנת 1977. בערב התחרות לבשה צ'ינקווטי שמלה כחולה, ולוותה בתזמורת וארבע זמרות ליווי צעירות, שהיו לבושות בחולצות בצבע צהוב בהיר וחצאיות פרחוניות. השיר מושר בגוף ראשון, והדוברת בו מתארת את אהבתה לגבר, ואת ההתרגשות שהיא חשה כשהיא אומרת לו בסופו של דבר "כן", שהיא מסכימה לחיות את שארית חייה איתו. לאורך השיר המילה "sì" נאמרת 16 פעמים.

השיר שובץ אחרון בסדר ההופעה, אחרי השיר "E depois do adeus" שייצג את פורטוגל, ושימש אות יציאה לפעולה במהפכת הציפורנים שהתרחשה באותה שנה בפורטוגל.

לפי שיטת הניקוד באותה שנה, היה נהוג חבר שופטים בן 10 חברים, שבו כל שופט היה מצביע לשיר האהוב עליו. השיר "Sì" קיבל 18 נקודות, בהן חמש נקודות מהממלכה המאוחדת, ארבע נקודות ממונקו, שתי נקודות מפינלנד ומספרד, ונקודה אחת מישראל, לוקסמבורג, בלגיה, אירלנד ופורטוגל, ואפס נקודות משאר שש המדינות המשתתפות.

זה היה הניקוד הגבוה ביותר של איטליה עד לאותה שנה פרט לאירוויזיון 1964, שבו זכתה צ'ינקווטי בתחרות עם השיר "Non Ho L'Età".

צ'ינקווטי הקליטה גרסאות של השיר באנגלית ("Go"), בצרפתית ("Lui"), בגרמנית ("Ja") ובספרדית ("Si") שיצאו באירופה. השיר הוקלט כגרסת כיסוי בפינית בשם "Niin" על ידי לאה לאוון (Lea Laven) והיה ללהיט בפינלנד שהגיע לעשרת הגדולים במצעד.

## צנזורה של השיר בשנת 1974
השידור החי של השיר נאסר באיטליה על ידי רשות השידור הלאומית RAI מכיוון שהאירוע התרחש במקביל לקמפיין של משאל העם האיטלקי בנושא הגירושים, שנערך בחודש מאי אותה שנה.

RAI צנזרה את השיר בגלל שמו ומילות השיר (שבהם נאמרת המילה "כן" פעמים רבות), והחשש שמא תואשם במסר תת-ספי ותעמולה כדי להשפיע על קהל המצביעים האיטלקי להצביע "כן" במשאל. השיר נאסר לשידור ברוב תחנות הרדיו והטלוויזיה כחודש לאחר התחרות. כתוצאה מכך, לא הצליח להיכנס למצעד 40 הגדולים באיטליה, והוא אחד השירים הפחות מוכרים מאלה שייצגו את איטליה באירוויזיון. בניגוד לשיר "Non ho l'età", צ'ינקווטי לא הצליחה עם השיר גם בשאר מדינות אירופה ובסקנדינביה. הגרסה האנגלית בלבד של השיר הגיעה למקום השמיני במצעדים בבריטניה ביוני 1974.

## מצעדים

## ראו גם
* אירוויזיון 1974
* איטליה באירוויזיון
* תחרות הזמר של האירוויזיון

## קישורים חיצוניים

* מילות השיר

## הערות שוליים

קטגוריה:שירי אירוויזיון 1974
קטגוריה:שירי איטליה באירוויזיון
קטגוריה:צנזורה במוזיקה
יואב רייטר

**יואב רייטר** (נולד ב-6 ביוני 1975), הוא שחיין עבר ישראלי, אלוף ישראל בשחייה, סגן אלוף המכביה (1993) במשחה ל-100 מטר פרפר ונוירוכירורג בעיסוקו.

## ביוגרפיה
רייטר נולד וגדל ברמת גן. בילדותו התגורר באלנטאון, פנסילבניה ארצות הברית בשל לימודיו האקדמיים של אביו ושם החל לשחות במרכז קהילתי יהודי בעירו. כשחזר לישראל הוא התאמן בקבוצת מכבי תל אביב כפר המכביה בהדרכתם של חיים נעסה, ירון אילתי, רביב שלהבת והלמוט לוי וכבר בהיותו בן 13 זכה בתואר שחיין מצטיין ארצי לבני גילו. בהיותו בן 16 הוא עבר לחיפה להתאמן בקבוצת מכבי חיפה בהדרכתו של ארנון אבני ושם סיים את לימודיו בתיכון עירוני ה'. בצבא הוא שרת כספורטאי מצטיין בחיל האוויר.

### 1993
#### אלוף ישראל
באליפות ישראל שנערכה באפריל 1993 זכה רייטר בשתי מדליות אישיות, זהב וכסף. מדליית זהב במשחה ל-100 מטר פרפר בתוצאה של 57.79 שניות, לפני יואב מאירי (58.63 שניות) וניר שמעוני, שניהם מהפועל ירושלים. מדליית כסף, במשחה ל-200 מטר פרפר בתוצאה של 2:11.82 דקות, אחרי יואב מאירי (2:09.89 דקות) ולפני ערן צלר.

בתחרות השחייה של המכביה ה-14 שנערכה באוניברסיטת תל אביב ביולי 1993 זכה רייטר במדליית כסף במשחה ל-100 מטר פרפר בתוצאה של 57.00 שניות, אחרי דן קטלר (55.82 שניות) ולפני ג'ף פופל (57.42 שניות), שניהם מארצות הברית.

### 1994
באליפות ישראל שנערכה באוגוסט 1994 זכה רייטר במדליית כסף אישית, במשחה ל-100 מטר פרפר בתוצאה של 59.67 שניות, אחרי יואב מאירי (57.05 שניות) ולפני ערן הירש, חברו לקבוצת מכבי חיפה.

### 1997
בשנת 1997 למד רייטר באוניברסיטת אוקלנד במישיגן. בשנתו הראשונה הוא זכה ב-NCAA דרגה שנייה, במדליית זהב במשחה ל-200 יארד פרפר ובמדליית ארד במשחה ל-100 יארד פרפר והיה שותף לשתי מדליות כסף במשחי שליחים (4x50 יארד מעורב ו-4x100 יארד מעורב) ביחד עם עידו מירון.

## תארים והישגים
בשנת 2013 זכה להיכלל בהיכל התהילה של אוניברסיטת אוקלנד.

## חיים אישיים
רייטר נשוי ואב לשלושה ילדים ומתגורר בבלומפילד, מישיגן. הוא בעל תואר "דוקטור לאוסטאופתיה" (D.O) מאוניברסיטת Nova Southeastern שבפלורידה (2001–2005). הוא נוירוכירורג (2006–2012) מומחה לניתוחי עמוד שדרה מורכבים ועובד במישיגן ב-Saint Joseph Mercy Health System .

בזמנו הפנוי משתתף רייטר בתחרויות טריאתלון.

## לקריאה נוספת

* אלכס פרלסמן, נופצה הדקה ב-100 מטר, מעריב, 20 באפריל 1993
* גולן חזני, קרן אור בודדת באפלה, ידיעות אחרונות, 20 באפריל 1993
* אלכס פרלסמן, רגאל - כוכבת האליפות שננעלה אתמול, מעריב, 23 באפריל 1993
* ד"ר ברוך צ'יש, זינוק מוצלח לבריכה: שישה שיאי מכביה ושיא ישראלי ביום הראשון, הארץ, 8 ביולי 1993

## קישורים חיצוניים
* יואב רייטר, באתר Health 
* יואב רייטר , באתר St. Joseph Health 

## הערות שוליים

קטגוריה:אלופי ישראל בשחיית פרפר
קטגוריה:שחייני חופשי ישראלים
קטגוריה:בוגרי תיכון עירוני ה' (חיפה)
קטגוריה:נוירוכירורגים ישראלים
קטגוריה:כירורגים אמריקאים
קטגוריה:מהגרים מישראל לארצות הברית
קטגוריה:ישראלים שנולדו ב-1975
ביט ובוט

ממוזער|270px
**ביט ובוט** (באנגלית: **Bitz & Bob**) היא סדרת אנימציה בריטית-קנדית לילדים, המשודרת בערוץ הופ! בדיבוב לעברית החל משנת 2018.

## מטרת הסדרה
אנו חיים בעולם בו רק 11% מהנשים הן פיזיקאיות, 10% מהנשים הן מתכנתות מחשבים, ו–8% מהנשים הן מהנדסות מכונות. מתוך הצורך לעודד ילדות להיכנס לתחומים אלו מגיל צעיר, קמה סדרה חדשה שמעודדת אותן לחקור לעומק תאוריות מעולם המדע וההנדסה דרך משחקים יצירתיים, עשייה וחדשנות. הסדרה שואפת לפרוץ את תקרת הזכוכית ולעלות את הביטחון העצמי של הילדות, כדי שיתנסו בדברים חדשים.

## עלילת הסדרה
ביט ובוט הם אחות ואח סקרנים המדמיינים דברים. הם מטיילים בעולם הדמיון עם הבובות שלהם - בלבל, סול, זיפ ופופ ופותרים בעיות על ידי שימוש במדע והנדסה. בסוף כל פרק ישנו קליפ נלווה המלמד את הצופות והצופים כיצד ליצור בעצמם את ההמצאות המיוחדות שנראו במהלך הפרקים.

## הדמויות
* **ביט (Bitz)** (נויה דואני (דאון)) - ילדה סקרנית בת 8 בעלת יכולת יצירתית וחדשנית.
* **בוט (Bob)** (אורה שולמן) - האח הקטן בן ה-4 של ביט, שעוזר לה עם הצעות לרעיונות נפלאים.
* **סול (Purl)** (אורלי תגר) - בובה חמודה שהיא חברתה הטובה של ביט.
* **בלבל (Bevel)** (אלי לולאי) - צעצוע גיבור העל שאהוב על כולם.
* **זיפ (Zip)** (גדי לוי) **ופופ (Pop)** (ערן מור) - צמד בובות שאוהבות בעיקר לעשות שטויות.

## קישורים חיצוניים
* 
* ביט ובוט באתר הופ!

קטגוריה:ערוץ הופ!: תוכניות רכש
קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה בריטיות
קטגוריה:סדרות הנפשה קנדיות
קטגוריה:סדרות הרפתקאות קנדיות לילדים
רום וראמבל

ממוזער|270px
**רום וראמבל** (באנגלית: **Rev & Roll**, "רב ורול") היא סדרת אנימציה לילדים סינית-קנדית בהפקה משותפת של DHX (בוב הבנאי, סמי הכבאי) ו-Alpha Group (מטוסי על). הסדרה עלתה לשידור בדיבוב לעברית בערוץ הופ! בשנת 2019.

## עלילת הסדרה
רום הוא ילד הרפתקן וביחד עם חברו ראמבל, רכב שטח חייכן, הוא יוצא להרפתקאות חדשות. רום וראמבל מתגוררים בעיירה "מפגש הפגוש" שם כלי רכב ואנשים חיים זה לצד זה. רום וחבריו רוכבים על הרים ונוסעים דרך יערות סבוכים בזכות היכולות המדהימות של כלי הרכב. אם הדברים לא מסתדרים רום יכול ללחוץ על כמה כפתורים כדי שראמבל יעשה בדיוק מה שצריך לעשות בשביל לפתור את הבעיה.

## דמויות מרכזיות
* **רום** - ילד הרפתקן בן 8 שאוהב ליצור יש מאין ויודע איפה הכיף נמצא. לרום יש דמיון מפותח ובכל פעם יש לו רעיון כיצד להציל את המצב.
* **ראמבל** - רכב ענק ורב עוצמה אך עם תכונות אופי של כלב מתוק! הוא "חיית המחמד" המושלמת של רום וכולם אוהבים את האישיות הנמרצת והנלהבת שלו. אף על פי שראמבל אינו יכול לדבר כמו בני אדם, הוא תמיד יודע על מה רום חושב.

## קישורים חיצוניים

* רום וראמבל באתר הופ!

קטגוריה:ערוץ הופ!: תוכניות רכש
קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות הנפשה ממוחשבת
קטגוריה:ערוץ פלא: סדרות